**Albert Riera Ortega** (født 15. april 1982 i Manacor i Spania) er en spansk fotballspiller. Han spiller for den spanske klubben Mallorca, og har også landskamper for Spania. Riera er midtbanespiller, og spiller vanligvis på venstre kant.

Klubbfotball
------------

### Mallorca

Riera startet sin fotballkarriere i 2000 hos RCD Mallorca, og var med på å vinne en Copa del Rey-medalje i 2003.

### Bordeaux

Sommeren 2003 gikk han til den franske klubben Bordeaux, der han spilte fast på førstelaget i to sesonger.

### Espanyol

I 2005 gikk han tilbake til Spania og til RCD Espanyol, men var ikke i stand til å etablere seg på førstelaget.

#### Manchester City

I januar 2006 gikk han på lån til Manchester City, og debuterte i en 3-1 Manchester derby seier over Manchester United. Manchester City klarte ikke å bli enig om en overgangssum for Riera og han returnerte til Spania for 2006-07-sesongen.

Under den sesongen, der Espanyol gikk nesten helt til topps i UEFA-cupen (Espanyol tapte på straffer mot Sevilla FC, med en skåring av Riera i ekstraomgangene) og Riera viste frem en stort register av ferdigheter.

Riera ble koblet til en overgang til flere store europeiske klubber som FC Barcelona, Real Madrid, AC Milan og Inter Milano. Han ble også i samme periode koblet til engelske klubber som Arsenal FC, Everton FC og Liverpool FC. Riera selv uttrykte misnøye med RCD Espanyol og kom med et ønske om å forlate klubben. Den 23. august 2008 erklærte Everton FC at de ville forsøke å kjøpe Riera. Den spanske sportsjournalisten Guilleum Balague fortalte samme dag at også Liverpool hadde lagt inn et bud på spanjolen, og at han foretrakk å gå til Anfield-klubben.

### Liverpool

1. september 2008 ble det klart at Riera hadde skrevet under en 4-årskontrakt med klubben. Han ble tildelt trøyenummer 11. Hans første kamp kom den 13. september 2008 mot Manchester United, en kamp Liverpool vant 2-1. Han skårte sitt første mål for Liverpool da de slo Wigan Athletic 3-2 den 18. oktober 2008, og sitt første mål i Mesterligaen den 9. desember 2008 i en 3-1 borteseier mot PSV Eindhoven.

18. mars 2010 ble Riera suspendert og bøtelagt av Liverpool etter kommentarer gitt til spansk presse dagen før. Kommentarene omhandlet hans manglende muligheter på førstelaget, manager Rafael Benitez' håndtering av spillerne og klubbens situasjon generelt. Om Benitez skal Riera ha sagt at han «aldri behandlet en situasjon med en spiller ved å prate med han», samt kalt Liverpool «et synkende skip». Riera ble deretter gjort tilgjengelig for en overgang til andre klubber, og et konkret bud ble lagt inn av Spartak Moskva, men klubben ble ikke enig med spilleren om de personlige betingelsene.

### Olympiakos

23. juli 2010 ble det klart at Riera hadde signert en 4-årskontrakt med den greske klubben Olympiakos. Overgangen skal ha kostet 31 millioner kroner (£3,3 millioner), samt ytterligere 16 millioner (£1,7 millioner) om Olympiakos vinner ligaen 2010/2011.

### Galatasaray

3. september 2011 signerte Riera 4-årskontrakt med tyrkiske Galatasaray. Prisen skal være 3 millioner euro.

Utenom fotball
--------------

I oktober 2008 fikk Riera og hans kone datteren Alejandra sammen.

Referanser
----------

1. ↑  (en) Riera demands a transfer *Sky Sports*, 22. mai 2008
2. ↑  «- Du ser et synkende skip, og endrer ingenting», dagbladet.no 18.3.2010. Sett 26. juli 2010.
3. ↑  «Riera suspendert til mandag», liverpool.no 18.3.2010. Sett 26. juli 2010.
4. ↑  «Rieras overgang har brutt sammen», liverpool.no 1.4.2010. Sett 26. juli 2010.
5. ↑  «Riera klar for Olympiacos» Arkivert 25. juli 2010 hos Wayback Machine. liverpool.no 23.7.2010. Sett 26. juli 2010.
6. ↑  «Riera klar for Olympiakos» Arkivert 24. juli 2010 hos Wayback Machine. tv2sporten.no 23.7.2010. Sett 25. juli 2010.
7. ↑  (no) Kvande, Einar (13. oktober 2008). «Riera fikk en datter». *Liverpool.no*. Arkivert fra originalen 17. oktober 2008. Besøkt 1. januar 2009.  «Arkivert kopi». Archived from the original on 17. oktober 2008. Besøkt 1. januar 2009. CS1-vedlikehold: Uheldig URL (link)

Eksterne lenker
---------------

* (en) Albert Riera – FIFA Rediger på Wikidata

* (en) Albert Riera – UEFA Rediger på Wikidata

* (fr) Albert Riera – LÉquipe Rediger på Wikidata

* (en) Albert Riera – Transfermarkt Rediger på Wikidata

* (en) Albert Riera – Transfermarkt (manager) Rediger på Wikidata

* (en) Albert Riera – national-football-teams.com Rediger på Wikidata

* (en) Albert Riera – WorldFootball.net Rediger på Wikidata

* (en) Albert Riera – Soccerbase.com Rediger på Wikidata

* (en) Albert Riera – FootballDatabase.eu Rediger på Wikidata

* (de) Albert Riera – fussballdaten.de Rediger på Wikidata
* (no) Liverpool.no om Riera